รายชื่อตัวละครในสตาร์ วอร์ส

thumb|upright|250px|โลโก้สตาร์วอร์ส

นี่คือรายชื่อตัวละครในแฟรนไชส์ *[[สตาร์วอร์ส]]*

## ก
### เกทท์
**เกทท์**เป็นผู้บัญชาการ  โคลนทรูปเปอร์ในกองทัพแห่งสาธารณรัฐ, ทำหน้าที่ให้กับนายพลเจได อีทาอิน ทัว-มูคัน ไม่เหมือนโคลนตัวอื่นๆ, เขาไม่คิดว่านายพลเจไดของเขาจะสามารถทำได้ทุกสิ่ง, อีทาอินชอบและเคารพเขาในเรื่องนั้น เขาบัญชาการนายทหารของยานจู่โจม แอคคลาเมเตอร์-คลาสชื่อว่า *[[เฟียร์เลซ]]*หนึ่งปีหลังจากยุทธการจีโอโนซิส เขาคุมกองร้อยอิมพรอคโคเหนือดาวดินโล
### เกเลน เออโซ
**เกเลน เออโซ** () รับบทโดย Mads Mikkelsen (*[[Rogue one]]*) นักวิจัยของจักรวรรดิกาแลกติก บิดาของจิน เออร์โซ เป็นผู้ออกแบบหลักของสถานีอวกาศดาวมรณะ และเป็นผู้ถ่ายทอดข้อมูลเกี่ยวกับจุดอ่อนสำคัญของดาวมรณะให้กับฝ่ายกบฎ ทำให้ฝ่ายกบฎสามารถโจมตีสถานีรบอวกาศที่ดูเหมือนจะไม่มีจุดอ่อนนี้ได้

## ค
### คิท ฟิสโต้
คิท ฟิสโต (Kit Fisto) เป็นอาจารย์เจไดชาวเนาโทลันเพศชายในปีสุดท้ายของสาธารณรัฐกาแลกติก ในปีที่ 41 ก่อนยุทธการยาวิน เขารับพาดาวันชื่อแบนท์ เออรินเป็นศิษย์ ในสงครามโคลน เขารับหน้าที่เป็นนายพลเจไดขั้นสูงในกองทัพแห่งสาธารณรัฐ และยังเป็นสมาชิกของสภาสูงเจได ฟิสโต้มีเอกลักษณ์เฉพาะตัวคือ เชี่ยวชาญการต่อสู้ใต้น้ำ

ฟิสโตมีส่วนร่วมในยุทธการจีโอโนซิสและรอดมาได้ เขาได้นำทีมจู่โจมในยุทธการมอน คาลามาริ ฟิสโตยังได้ปรากฏตัวบนคามิโน่ ที่ซึ่งเขาได้ล่วงเกินกฎของเจไดด้วยการมีความสัมพันธ์กับเพื่อนเจไดชื่อเอย์ล่า ซีคูร่า ผู้ที่เขาช่วยชีวิตเอาไว้ในการรบครั้งนั้น

เมื่อสงครามโคลนมาถึงจุดเดือด เขาได้ช่วยโอบีวัน เคโนบี เคโนบีบนดาวออด เซสตัสในการดวลกับอาซาจจ์ เวนเทรสส์ เพื่อที่จะหยุดการสร้างดรอยด์นักฆ่าเจได ท้ายสุดแล้วหลังจากหลายปีในการได้รับการพิจารณาให้ได้ตำแหน่งในสภาเจได ฟิสโตได้รับการแต่งตั้งขึ้นเป็นอาจารย์เจไดผู้อาวุโสจากการปฏิบัติหน้าที่ในสงครามโคลน

หลังจากที่ได้รับแต่งตั้งเข้าสภา ฟิสโตถูกส่งไปที่คาโต เนโมอีเดียพร้อมกับโอบีวัน เคโนบีและอนาคิน สกายวอล์คเกอร์เพื่อทำภารกิจเข้าจับกุม นูต กันเรย์ แต่กันเรย์หลบหนีไปได้

ในยุทธการคอรัสซัง ฟิสโตได้ช่วยการรบบนท้องฟ้าเพื่อต่อกรกับกองกำลังของฝ่ายแบ่งแยกดินแดน

เมื่ออนาคิน สกายวอล์คเกอร์ได้รับรู้ว่าพัลพาทีนคือดาร์ธ ซีเดียส ฟิสโตพร้อมกับเมซ วินดู อเจน โคลาร์ และเซซี ทิอินได้เข้าจับกุมสมุหนายก แต่พวกเขาล้มเหลว ในการเผชิญหน้าครั้งสุดท้ายกับซิธลอร์ด ฟิสโตถูกฆ่าด้วยมือของดาร์ธ ซีเดียส
:อนึ่ง กระบี่แสงของคิท ฟิสโต้ ถูกออกแบบมาให้ใช้งานใต้น้ำได้เป็นอย่างดี เพื่อรองรับทักษะต่อสู้ใต้น้ำที่เยี่ยมยุทธ์ของเขา 

### เครอา
เครอา (Kreia) เป็นตัวละครใน*[[สตาร์ วอร์ส]]* มีบทบาทสำคัญในเกม *[[Star Wars: Knights of the Old Republic II: The Sith Lords]]*

เครอาเป็นมนุษย์หญิงที่ทำหน้าที่เป็นอาจารย์เจไดในช่วงหลายปีก่อนสงครามแมนดาลอเรียน ต่อมาขึ้นเป็นซิธลอร์ดในนาม**ดาร์ธ เทรยา** **จ้าวแห่งการทรยศ** ต่อมาหลังจากได้เข้าสู่ด้านมืดแล้ว ร่องรอยที่เธอเคยแสดงออกเมื่อครั้งยังเป็นอาจารย์เจไดทำให้เธอขึ้นเป็นจ้าวแห่งซิธลอร์ดอย่างเต็มภาคภูมิ หลังจากถูกทรยศทั้งจากเจไดและซิธ เธอก็เฝ้าคิดถึงการแก้แค้น ไม่เพียงต่อเจไดหรือซิธ แต่เป็นการแก้แค้นต่อสิ่งที่เธอเชื่อว่าลิขิตให้เธอต้องรับการทรยศเช่นนั้น คือพลัง

เมื่อเธอพบเจไดผู้ถูกเนรเทศ ผู้ซึ่งเธอเห็นศักยภาพในตัวนาง เพียงพอที่จะยังผลให้กับความฝันของการแก้แค้นของเธอได้ เครอาได้ "ช่วยชีวิต" ผู้ถูกเนรเทศ และฝึกฝนนางใหม่ในมุมมองของเธอ แม้ในขณะที่เธอกำลังวางแผนอยู่เบื้องหลังการกวาดล้างเจไดครั้งแรก เครอายังคงพยายามหล่อหลอมผู้ถูกเนรเทศ รวมทั้งเหล่าผู้เดินทางร่วมบนยาน*[[เอบอน ฮอว์ค]]* ขึ้นใหม่ หลังจากเสร็จยุทธการทีลอส 4 ผู้ถูกเนรเทศเดินทางไปยังมาลาคอร์ 5 เพื่อเผชิญหน้ากับเครอา ซึ่งได้เปิดเผยตัวเองในฐานะดาร์ธ เทรยา และประลองกระบี่แสงกัน จนเครอาเสียชีวิตในที่สุด ในส่วนลึกที่สุดของวิทยาลัยเทรยัส

### คิ อดิ มันดิ

คิ อดิ มันดิ (Ki-Adi-Mundi) เป็นตัวละครในสตาร์ วอร์ส ในภาพยนตร์ คิ อดิ มันดิปรากฏตัวครั้งแรกในภัยซ่อนเร้นและมีบทบาทตลอดจนถึงซิธชำระแค้น

คิ อดิ มันดิ เป็นอาจารย์เจไดชาวซีเรียน และสมาชิกของสภาสูงเจได เขามาจากดาวซีเรีย เนื่องมาจากอัตราการเกิดของชาวซีเรียนกำลังลดมาก เขาจึงได้รับอนุญาตจากนิกายเจไดให้แต่งงานได้ เขามีภรรยาสี่คน ลูกชายคนเดียว และลูกสาวอีกเจ็ดคน

มันดิเป็นคนแปลกใจที่สุดกับรายงานการกลับมาของซิธของไควกอน จินน์ เพราะเขาแน่ใจว่าซิธได้ถูกกำจัดไปหมดแล้ว ในฐานะนายพล เขาได้ทำการต่อสู้มากมายในช่วงสงครามโคลน เขาถูกฆ่าบนไมกีโตในช่วงคำสั่งที่ 66

### คาล เคสติส
คาล เคสติส(Cal Kestis) เป็นตัวละครในเกมส์ชุดสตาร์ วอร์ส ซึ่งปรากฏตัวเป็นครั้งแรกในเกมส์ สตาร์ วอร์ส เจได:ฟอลเลน ออร์เดอร์

คาล เคสติส เป็นตัวละครที่เป็นมนุษย์เพศชาย ผู้ซึ่งมีสัมผัสแห่งพลัง และเป็นอัศวินเจไดพาดาวันที่รอดชีวิตจากเหตุการณ์คำสั่งที่ 66 ในช่วงสงครามโคลน เขาเป็นลูกศิษย์ของอาจารย์เจไดนามว่า จาโร ทาปัล ซึ่งเสียชีวิตจากเหตุการณ์การกวาดล้างเจไดครั้งใหญ่ และได้มอบกระบี่แสงไว้ให้คาลก่อนสิ้นใจ คาลได้มาหลบซ่อนอยู่ที่ดาวบรักกา เพื่อปกปิดตัวตนจากจักรวรรดิกาแลกติกที่ก่อตั้งขึ้นมาใหม่มาเป็นเวลา 5 ปี(14 ปีก่อนยุทธการยาวิน) เขาได้กลายเป็นสมาชิกของสมาคมแยกชิ้นส่วนยานบนสถานีดาวบรักกา โดยทำงานเป็นริกเกอร์(ช่างแยกชิ้นส่วนและรื้อถอนยาน)ในช่วงยุคสมัยจักรวรรดิ 

ในช่วงที่เขายังคงทำงานบนดาวบรักกา ซึ่งได้เกิดอุบัติเหตุที่ไม่คาดคิด เพื่อนร่วมงานของเขากำลังจะตกสู่เบื้องล่างแห่งความตาย คาลจึงตัดสินใจใช้พลังที่ไม่ได้ใช้มานาน เพื่อช่วยชีวิตเพื่อนเอาไว้ได้ทัน ภายหลังจากเหตุการณ์นั้นทำให้จักรวรรดิกาแลคติกรับรู้ และได้ส่งผู้สอบสวนจักรวรรดิ( Inquisitors) 2 คน มาตามล่าคาล กระทั่งผู้สอบสวน เซคคันด์ซิสเตอร์ ได้สังหารเพื่อนของเขา กระบี่แสงของอาจารย์ที่เขาเก็บซ่อนไว้ก็ได้ถูกชักออกมาอีกครั้ง ทว่าคาลที่ห่างหายจากการฝึกฝนมานาน ไม่สามารถรับมือผู้สอบสวนจักรวรรด์ทั้ง 2 คนพร้อมกันได้ แต่ด้วยความช่วยเหลือจากสองบุคคลปริศนาคาลจึงสามารถหนีออกจากดาวบรักกาได้สำเร็จ สองบุคคลปริศนาที่ช่วยคาลไว้คือ อดีตอาจารย์เจได เซียร์ จันดา และนักบินที่มีชื่อว่า กรีซ ไดรตัส ซึ่งทั้งสองคนได้มาพร้อมกับภารกิจที่ยิ่งใหญ่ที่มอบให้แก่คาล ก็คือ การตามหา เจไดโฮโลครอน เพื่อฟื้นฟูนิกายเจไดขึ้นมาใหม่ และ โค่นล้มอำนาจจักรวรรดิซิธให้จงได้
:หลังได้รับภารกิจ คาลได้ลงสำรวจดาวเคราะห์โบกาโน่ เป็นที่แรก เขาก็ได้พบหุ่นดรอยด์ บีดีวัน (BD-1) ที่อาจารย์เจได อีโน คอร์โดว่า ทิ้งไว้ให้ ซึ่งต่อมากลายเป็นคู่หู่ที่พึ่งพาได้ และติดตามเขาอย่างใกล้ชิดตั้งแต่นั้นเป็นต้นมา

แม้จะไม่ได้ฝึกฝนวิชาเป็นเวลา 5 ปี แต่คาลก็ยังคงมีพรสวรรค์ในด้านพลังอยู่ หลังจากฟื้นฟูการเชื่อมต่อกับพลังได้อย่างสมบูรณ์แล้ว คาลยังแสดงให้เห็นถึงทักษะการใช้กระบี่แสงที่ยอดเยี่ยม ไม่ว่าจะเป็นกระบวนท่าที่เกิดจากการผสมผสานทั้ง 6 รูปแบบเข้าด้วยกัน อีกทั้งยังสามารถใช้กระบี่แสง 2 ปลาย และ กระบี่แสงคู่ได้อย่างคล่องแคล่วอีกด้วย

หลังเผชิญบททดสอบต่าง ๆ ในการผจญภัยและสามารถก้าวข้ามมาได้สำเร็จ คาลก็ได้รับการแต่งตั้งเป็นอัศวินเจไดเต็มตัว อย่างเป็นทางการ จากเซียร์ จันดา ในฐานะอาจารย์ใหม่ของเขา เนื่องจากในอดีตคาลสูญเสียอาจารย์ไประหว่างเหตุการณ์คำสั่งที่ 66 สถานะพาดาวันจึงยังติดตัวเขาตั้งแต่นั้นมา

## จ
### ไจนา โซโล (Legends)
ไจนา โซโล เป็นอัศวินเจไดของนิกายเจไดใหม่ และเป็นพี่สาวฝาแฝดของจาเซน โซโล เธอเป็นบุตรสาวของฮันและเลอา ออร์กานา โซโล จึงได้รับความสามารถทางเครื่องกลมาจากพ่อ และสัมผัสแห่งพลังมาจากแม่ ทำให้เธอได้เข้ารับการฝึกในเจไดพราเซียม ระหว่างที่เข้ารับการฝึกอยู่นั้นเธอได้เข้าร่วมในการผจญภัยจำนวนมาก และมีส่วนในการขัดขวางจักรวรรดิที่สองขึ้นด้วย

เมื่อครั้งพวกยูซาน วอง รุกรานกาแลกซี ไจนาได้เข้าร่วมกับกองทัพแห่งสาธารณรัฐใหม่ในฐานะนักบินในฝูงบินโร้ก และเข้าร่วมการสู้รบในแนวหน้าระหว่างสงครามยูซาน วอง เสมอ จนได้รับตำแหน่งดาบแห่งเจไดจากลุค สกายวอล์คเกอร์ ผู้เป็นลุงของเธอ และเป็นที่รู้จักในหมู่พวกยูซาน วอง ในฐานะของ ยุน-ฮาร์ลา เทพธิดาแห่งการหลอกลวง อย่างไรก็ดี การเสียชีวิตของอนาคิน น้องชายของเธอ ทำให้ไจนาเฉียดเข้าใกล้ด้านมืดอย่างมาก ก่อนที่จะดึงตัวกลับมาได้และเข้าร่วมฝูงบินสุริยะคู่ ในขณะที่สงครามกำลังดำเนินไป ไจนาค้นพบหนทางที่จะใช้ยานรบและเทคโนโลยีชีวภาพของพวกยูซาน วอง เพื่อทำให้พันธมิตรเป็นฝ่ายได้เปรียบ ซึ่งนำไปสู่บทสรุปของสงคราม ภายหลังในฐานะของผู้รอดชีวิตจากภารกิจสู่มิร์คร์ ไจนาเข้าร่วมกับสังคมกิลลิก และเข้าไปเกี่ยวพันกับวิกฤตการณ์ดาร์คเนสท์และสงครามสวอร์มในเวลาต่อมา

### จาโร ทาปัล
จาโร ทาปัล (Jaro Tapal) เป็นตัวละครในเกมส์ชุดสตาร์ วอร์ส ซึ่งปรากฏตัวเป็นครั้งแรกในเกมส์ สตาร์ วอร์ส เจได:ฟอลเลน ออร์เดอร์
: จาโร ทาปัล เป็นอาจารย์เจไดชาวลาซาต ผู้เป็นอาจารย์ของ คาล เคสติส ใช้กระบี่แสงสองปลายเป็นอาวุธ ด้วยความที่เขาเป็นชาวลาซาตซึ่งขึ้นชื่อเรื่องพละกำลังมาก ประกอบกับความสามารถในด้านพลัง จาโรจึงเป็นเจไดที่มีฝีมือเยี่ยมยุทธ์คนหนึ่ง เขาเข้าร่วมรบในสงครามโคลนและเสียชีวิตในเหตุการณ์กวาดล้างเจไดโดยคำสั่งที่ 66 โดยจาโรเสียชีวิตในขณะที่ปกป้องคาลจากห่ากระสุนบลาสเตอร์ของกองทัพโคลน ทำให้ดับเบิ้ลเซเบอร์ของเขาถูกทำลายไปครึ่งหนึ่ง เขาจึงมอบกระบี่แสงที่เหลืออีกข้างให้กับคาลก่อนสิ้นใจ การตายของจาโรทำให้จิตใจของคาลสั่นคลอนจนส่งผลกับการเชื่อมต่อของพลัง
ในการทดสอบบนดาวดาโธเมียร์ จิตของจาโรได้หลอมรวมกับพลังและมาปรากฏตัวต่อหน้าคาลอีกครั้ง คาลได้ต่อสู้กับอาจารย์และพบว่า พลังไม่ใช่คำตอบของทุกสิ่ง ความมุ่งมั่นเท่านั้นที่จะนำทางได้ การต่อสู้ครั้งนี้จึงเป็นเสมือนการสั่งสอนและเตือนสติลูกศิษย์ของจาโร

## ซ
### ซอร์ส แบนดีม
ซอร์ส แบนดีมเป็นตัวละครในภาพยนตร์และนวนิยายชุดสตาร์ วอร์ส ซอร์สปรากฏตัวครั้งแรกในซิธชำระแค้น การปรากฏตัวของเขาเป็นเพียงช่วงเวลาสั้นๆ ก่อนถูกฆ่าโดยดาร์ธ เวเดอร์

**ซอร์ส แบนดีม** (: **Sors Bandeam**) เป็นยังลิ่งที่เป็นมนุษย์ซึ่งเรียนอยู่ในวิหารเจไดบนคอรัสซัง
### ซอว์ เกอร์เรร่า
**[[ซอว์ เกอร์เรร่า]]** รับบทโดย Forest Whitaker (*Rogue One*) และให้เสียงโดย Andrew Kishino (*The Clone Wars*), Forest Whitaker (*Rebels*) เป็นอดีตทหารที่เคยรบในสงครามโคลน ต่อมาในบั้นปลายได้เป็นผู้นำนักรบกบฎหัวรุนแรง ต่อต้านจักรวรรดิกาแลกติก

### เซียร์ จันดา
เซียร์ จันดา (Cere Junda) เป็นตัวละครในเกมส์ชุดสตาร์ วอร์ส ซึ่งปรากฏตัวเป็นครั้งแรกในเกมส์ สตาร์ วอร์ส เจได:ฟอลเลน ออร์เดอร์
:เธอเป็นลูกศิษย์ของปรมจารย์เจได อีโน คอร์โดวา โดยระหว่างเหตุการณ์กวาดล้างเจไดตามคำสั่งที่ 66 เธอถูกจับไปทรมานเพื่อเค้นความลับที่ซ่อนของเหล่า พาดาวัน และ ยังลิ่ง ที่หลบหนีอยู่ ด้วยความหวาดกลัวต่อดาร์ธ เวเดอร์ เซียร์จึงหลุดปากบอกที่ซ่อนนั้นไป ทำให้เหล่าพาดาวันและยังลิ่งถูกจับไปทั้งหมด รวมถึง ทริลล่า ซูดูริ พาดาวันของเธอ ซึ่งเมื่อถูกจับไปทรมาน ทริลล่า ก็ถูกด้านมืดอาบย้อมจนกลายเป็น เซคคันด์ซิสเตอร์ อินควิซิเตอร์ เมื่อเห็นลูกศิษย์ถูกพรากไปต่อหน้าต่อตา เซียร์ก็เกิดบันดาลโทสะระเบิดพลังด้านมืดออกมาและหลบหนีจากฐานทัพจักรวรรดิ์ได้สำเร็จ เหตุการณ์นี้กลายเป็นแผลในใจของเซียร์ เธอจึงละทิ้งฐานะเจได และตัดขาดตนเองจากพลังเพื่อไม่ให้ด้านมืดกลืนกินจิตใจ เมื่อหลบหนีมาได้ เซียร์ก็เดินทางไปเรื่อย ๆ จนกระทั่งพบกับกรีส ไดรตัส นักบินยานแมนทิสผู้ชื่นชอบการพนันที่กำลังถูกเจ้าหนี้ตามล่า เซียร์ก็ได้ช่วยเขาไว้ด้วยการนำไคเบอร์คริสตัลจากเซเบอร์ของตนเองไปขาย เพื่อนำเงินมาใช้หนี้ให้ กรีสจึงตอบแทนด้วยการอาสาขับยานพาเซียร์ไปตามหาและช่วยเหลือเจไดที่ยังหลงเหลืออยู่ก่อนที่จะถูกกำจัด รวมถึงการตามหา เจไดโฮโลครอน ที่บันทึกรายชื่อเหล่าผู้มีสัมผัสพลังซึ่ง อีโน คอร์โดวา ทิ้งเบาะแสไว้ให้ เพื่อกอบกู้ภาคีเจไดต่อไป กระทั่งทราบข่าวของ คาล เคสติส เธอกับกรีสจึงรีบรุดไปยังดาวบรักกาและคว้าตัวคาลไว้ได้ก่อนที่ฝ่ายจักรวรรดิ์จะได้ตัวเขาไป

## ด
### ดอลเทย์ ดอไฟน์
ดอลเทย์ ดอไฟน์เป็นตัวละครในภาพยนตร์ นวนิยาย และหนังสือการ์ตูนชุดสตาร์ วอร์ส ในภาพยนตร์ ดอลเทย์ ดอไฟน์ได้ปรากฏตัวครั้งแรกในภัยซ่อนเร้น

**ดอลเทย์ ดอไฟน์** (**Daultay Dofine**) เป็นกัปตันชาวเนโมอีเดียนประจำยานประจัญบาน ลูเคอร์ฮัล์ค-คลาส*[[ซาอัคอัค]]*ของสมาพันธ์การค้าในช่วงการปิดกันและรุกรานบนนาบู ก่อนหน้านี้เขาได้บัญชาการยานประจัญบานชื่อ*รีวีนิว*และ*แอคควิซิเตอร์* นอกจากอุปราชนูต กันเรย์ รูน ฮาอาโค และฮัธ มอนชาร์ ดอลเทย์เป็นหนึ่งในเนโมอีเดียนสี่คนที่มีส่วนเกี่ยวข้องกับดาร์ธ ซีเดียส

เขาเป็นคนรอบคอบและมักกังวลใจ ผู้ซึ่งได้รับตำแหน่งอันสูงส่งผ่านทางครอบครัวของเขาและหักหลังเพื่อนร่วมงาน ดอไฟน์เสียใจที่นูต กันเรย์ร่วมมือกับซิธลอร์ด เขาและฮาอาโคแนะนำให้กันเรย์จบการต่อรอง อย่างไรก็ตาม กันเรย์ไม่สนใจดอไฟน์ ทำให้เขาต้องกลัดกลุ้มในการปฏิบัติหน้าที่อย่างการรุกรานนาบู

### ดาร์ธ เพลกิส
ดาร์ธ เพลกิส (Darth Plagueis) เป็นตัวละครในเรื่องแต่งชุด*[[สตาร์ วอร์ส]]* ถูกกล่าวถึงครั้งแรกในภาพยนตร์*[[สตาร์ วอร์ส เอพพิโซด 3: ซิธชำระแค้น]]*

**ดาร์ธ เพลกิส** หรือรู้จักในนาม **ดาร์ธ เพลกิส ผู้ทรงปัญญา** มีชีวิตอยู่ในช่วงปีที่ 52 - 46 ก่อนยุทธการยาวิน เป็นลอร์ดมืดแห่งซิธชาวมุน ทายาทของนิกายซิธลอร์ดของดาร์ธ เบน และเป็นปรมาจารย์แห่งการควบคุมมิดิคลอเรียน มีชีวิตในช่วงร้อยปีก่อนเหตุการณ์ยุทธการนาบู เพลกิสผู้หลงใหลในชีวิตอมตะได้ทำการทดลองหาหนทางโกงความตายและสร้างชีวิตใหม่ขึ้นมาจากมิดิคลอเรียน

เพลกิสมีบทบาทมากในประวัติศาสตร์ของกาแลกซีผ่านทางการผลักดันดาร์ธ ซิเดียส ผู้เป็นศิษย์ ให้เข้าครอบครองกาแลกซี และสร้างยุคแห่งซิธขึ้น ซิเดียสผู้กังวลว่าจะถูกแทนที่ในฐานะศิษย์ของเพลกิส ได้ลอบสังหารเพลกิสในยามหลับ ตำนานของดาร์ธ เพลกิส ถูกซิเดียสใช้เพื่อล่อลวงอนาคิน สกายวอล์คเกอร์ เข้าสู่ด้านมืดของพลัง แม้ในขณะนั้นตัวตนของเพลกิสยังเป็นปริศนาสำหรับเจไดและแม้กระทั่งล่วงเลยมาถึงยุคของพันธมิตรในช่วงเวลาของสหพันธ์กาแลกติก

### ดาร์ธ มาลัก
ดาร์ธ มาลัก (Darth Malak) เป็นตัวละครในเรื่องแต่งชุด*[[สตาร์ วอร์ส]]* ปรากฏตัวครั้งแรกในวิดีโอเกม *[[Star Wars: Knights of the Old Republic]]* ซึ่งได้รับการจัดจำหน่ายในปี พ.ศ. 2546 บนเครื่อง Xbox และ PC เหตุการณ์ในเกมนี้เกิดขึ้นตามเวลาในท้องเรื่องก่อนเหตุการณ์ในภาพยนตร์*[[สตาร์ วอร์ส เอพพิโซด 4: ความหวังใหม่]]* เป็นเวลา 3,956 ปี นับเป็นปีที่ 3,956 ก่อนยุทธการยาวิน

**ดาร์ธ มาลัก** เป็นมนุษย์เพศชาย ถือกำเนิดบนดาวเควลิไอ ต่อมาถือตำแหน่งขึ้นเป็นลอร์ดมืดแห่งซิธในช่วงสงครามภายในนิกายเจได ก่อนที่จะใช้ชื่อมาลัก **อาเลก สควินควาร์เจซิมุส** หรือ**สควินท์** เป็นอัศวินเจไดและผู้บัญชาการทางทหารที่มีชื่อเสียง ในช่วงสงครามแมนดาลอเรียน อาเลกถูกมองว่าเป็นนักรบที่ดื้อรั้นและบ้าบิ่น เขาได้ผูกมิตรกับพาดาวันเซย์น คาร์ริก ซึ่งอาเลกได้ร่วมมือช่วยในการล้มล้างกลุ่มสัญญาเจได ไม่นานก่อนที่จะเริ่มใช้ชื่อ**มาลัก** ซึ่งมีที่มาจากชื่อหมู่บ้านที่เขาเกิด ต่อมาได้ค่อยๆ เข้าใกล้ด้านมืด และในที่สุดก็ถูกล่อลวงด้วยคำสอนของซิธที่ถูกมอบให้โดยเพื่อนสนิท เรวาน

ในฐานะศิษย์ของเรวาน ดาร์ธ มาลักได้ช่วยอาจารย์ของตนไล่ตามหาเครื่องมือที่จะนำไปสู่เตาหลอมดารา และเข้ามีส่วนร่วมในความพยายามที่จะสร้างจักรวรรดิซิธขึ้นใหม่ ซึ่งจะเป็นปฏิปักษ์อันน่ากลัวต่อสาธารณรัฐกาแลกติกและนิกายเจไดที่ต่างกำลังอยู่ในภาวะอ่อนแอ

หลังจากได้ "สังหาร" ดาร์ธ เรวาน ผู้เป็นอาจารย์ และชิงตำแหน่งมา ในปีที่ 3,957 ก่อนยุทธการยาวิน มาลักบังคับบัญชาการกองกำลังซิธได้อย่างไม่มีใครต้าน เข้ายึดครองดินแดนแล้วดินแดนเล่าอย่างโหดร้าย ในที่สุดก็ได้ฝึกศิษย์ของตนเองคือดาร์ธ แบนดอน อดีตเจได และต่อมาก็ได้ครอบงำพาดาวันเจได บาสติลา ชาน

### ดาร์ธ มอล
ดาร์ธ มอล เป็นลอร์ดมืดแห่งซิธ และเป็นศิษย์คนแรกเท่าที่ทราบของดาร์ธ ซิเดียส ในวัยเด็กนั้น มอลถูกลักพาตัวมาโดยซิเดียส และถูกฝึกสอนในวิถีแห่งด้านมืดของพลังอย่างลับๆ ด้วยความที่เขาเติบโตมาภายใต้การสั่งสอนของดาร์ธ ซิเดียส ทำให้ความรู้สึกเพียงอย่างเดียวที่มอลได้เรียนรู้ก็คือความกระหายเลือดและความโกรธเกรี้ยว แท้จริงแล้วถื่นกำเนิดของมอลคือ ดาว ดาโธเมียร์ และเผ่าพันธ์ของเขาก็คือ ไนท์บราเธอร์ บุตรแห่งมาเธอร์ทัลซิน ในด้านความสามารถ มอลถนัดใช้กระบี่แสง 2 ปลาย ซึ่งเข้ากันได้ดีกับกระบวนท่ารูปแบบที่ 6 ที่เขาเชี่ยวชาญ ในภาค : 1 ภัยซ่อนเร้น จากการต่อสู้กับเคโนบี มอลถูกฟันตัดครึ่งลำตัว และหายสาบสูญไปหลังร่วงลงไปในปล่องระบายอากาศ แต่ไม่น่าเชื่อว่าเขารอดชีวิต มอลปรากฎตัวอีกครั้งในสภาพครึ่งล่างคล้ายแมงมุม ที่เกิดจากการใช้พลังดึงเอาเศษเหล็กมาต่อกับร่างกาย และสติฟั่นเฟือน โดยเผยว่าเขาถูกช่วยเหลือโดยกลุ่มไนท์ซิสเตอร์ กลับไปทำการรักษาที่ดาโธเมียร์ อันเป็นบ้านเกิด กระทั่งต่อมาเขาก็กลับเป็นปกติ และได้รับการผ่าตัดดัดแปลงร่างกายท่อนล่างด้วยขาจักรกล เป้าหมายของเขามีเพียงหนึ่งเดียว แก้แค้นและกำจัดโอบีวัน ตั้งแต่นั้นมา มอลก็ไล่ตามหาโอบีวันทั่วทุกดวงดาว แต่ก็ยังคงไม่พบ เวลาล่วงเลยมานับปี ในที่สุดเขาก็เจอกับโอบีวันที่ ทาทูอีน  มอลสัมผัสได้ว่าโอบีวันไม่ได้มาที่นี่แบบไร้จุดประสงค์ หากว่ากำลังปกป้องบางสิ่ง หรือบางคนอยู่ นักรบซิธไม่รอช้า ชักกระบี่แสงพร้อมพุ่งเข้าโจมตีโอบีวัน แต่โอบีวันที่ในขณะนั้นมีฝีมือเทียบเท่าปรมาจารย์ สามารถเอาชนะมอลได้ภายใน 3 เพลงดาบ มอลล้มลงทันที แต่โอบีวันเข้าไปประคองไว้ ด้วยความที่เขาให้เกียรติมอลในฐานะคู่ต่อสู้ที่สมศักดิ์ศรี มอลที่กำลังจะสิ้นใจ เห็นว่าโอบีวันที่เขาเคียดแค้นมาตลอด ท้ายที่สุดกลับปฏิบัติต่อเขาอย่างดี จึงคลายความอาฆาตและจากไปอย่างสงบ

### ดิน จาริน
ดิน จาริน (Din Djarin) ชาวแมนดาลอเรียนเพศชาย เป็นตัวละครในเรื่องแต่งชุด*[[สตาร์ วอร์ส]]* ถูกกล่าวถึงครั้งแรกในภาพยนตร์*[[เดอะแมนดาลอเรียน]]*

**ดิน จาริน** เป็นที่รู้จักในนาม **เดอะแมนดาลอเรียน** หรือ **แมนโด** มีชีวิตอยู่ในช่วงปีที่ 19 ก่อนยุทธการยาวิน เป็นนักล่าเงินรางวัลชาวแมนดาลอเรียนผู้มากความสามารถ มีฝีมือการต่อสู้ และทักษะการยิงปืนที่เยี่ยมยุทธ์ ในอดีตดินเป็นเด็กกำพร้าที่สูญเสียพ่อแม่ในสงครามกลางเมืองแมนดาลอร์ และถูกรับเลี้ยงโดยชาวแมนดาลอเรียนในเวลาต่อมา เขาได้รับการปฏิบัติและเลี้ยงดูเยี่ยงชาวแมนดาลอเรียนทุกอย่าง รวมถึงได้รับการฝึกฝนต่อสู้ การใช้อาวุธ รวมถึงการใช้เจ็ทแพ็ค ดินเติบโตมาในกลุ่มชาวแมนดาลอเรียนที่ชื่อว่า เดธวอทช์ (Death Watch) ซึ่งเคร่งครัดในกฎดั้งเดิมมากกว่าชาวแมนดาลอเรียนกลุ่มไหน ๆ โดยเฉพาะการไม่ถอดหมวกต่อหน้าผู้อื่น เพราะตามกฎถ้าหากถูกคนเห็นตอนถอดหมวกแล้ว จะไม่มีสิทธิกลับไปใส่ได้อีก จึงไม่มีใครเคยได้เห็นใบหน้าจริงของเขาเลย ดินยึดอาชีพเป็นนักล่าเงินรางวัลมาตลอด จนกระทั่งได้รับการกล่าวขานว่า เป็นนักล่าค่าหัวฝีมือระดับพระกาฬ ที่ค่าตัวแพงเป็นอันดับต้น ๆ ของวงการ แต่แล้วชีวิตของเขาก็เปลี่ยนไปเมื่อได้รับภารกิจที่ต้องไปนำตัวเด็กทารกเผ่าพันธุ์เดียวกับ ปรมจารย์โยดา ไปมอบให้ฝ่ายจักรวรรดิ ซึ่งระหว่างภารกิจเขาก็ได้สัมผัสถึงสิ่งที่เขาไม่เคยคิดว่ามีในตัวเองมาก่อน ซึ่งก็คือ ความอ่อนโยน นั่นเอง
:ดิน จาริน มีอาวุธหลักเป็นปืนยาว บลาสเตอร์ลองก์ไรเฟิ่ล และปืนพก บลาสเตอร์พิสทอล ในช่วงต้นเรื่องดินยังคงสวมชุดเกราะธรรมดาอยู่ แต่เมื่อได้รับค่าจ้างจากฝ่ายจักรวรรดิเป็นแร่เหล็กเบสการ์ โลหะของชาวแมนดาลอเรียน ที่ขึ้นชื่อเรื่องความทนทานที่ป้องกันได้ตั้งแต่กระสุนปืนจนถึงกระบี่แสงของเจได เขาก็ได้ไปหาช่างทำเกราะเพื่อให้เธอตีชุดเกราะใหม่ให้ นอกจากเพิ่มอาวุธให้แล้ว เธอยังมอบเจ็ทแพ็คมาให้ด้วย ดินจึงเปลี่ยนไปใส่ชุดเกราะเบสการ์ตั้งแต่นั้นจนจบซีซั่น 2 
หลังจากที่เอาชนะมอฟ กีเดี้ยน ได้แล้ว ดินตั้งใจจะนำ ดาร์คเซเบอร์ มาคืนให้กับ โบ คาทาน ครีซ แต่เธอไม่ยอมรับมัน เนื่องด้วยชาวแมนดาลอเรียนมีธรรมเนียมที่ว่า การจะครอบครอง ดาร์คเซเบอร์ ได้ ต้องมาจากการดวลเพื่อชิงมาเท่านั้น ดินจึงเป็นผู้ครอบครองดาร์คเซเบอร์จนถึงปัจจุบัน และได้นำมาใช้เป็นอาวุธหลัก

## ท
### ทิออน มีดอน
ทิออน มีดอน (Tion Medon) เป็นชาวเปาอันเพศชายและเป็นผู้จัดการท่ายานของเปาซิตี้ เขาตัวผอม ผิวหนังคล้ายมนุษย์สีเทา ทิออน มีดอนสวมชุดคลุมสีแดงที่ดูสง่าและมีไม้เท้าของทางสำนักงานถืออยู่ในมือ เขาได้ช่วยเหลือโอบีวัน เคโนบีในช่วงสงครามโคลน

### ทารอน มาลิคอส
ทารอน มาลิคอส (Taron Malicos) เป็นมนุษย์เพศชาย ในสตาร์ วอร์ส ปรากฏตัวครั้งแรกในเกมสตาร์ วอร์ส: การล่มสลายของภาคีเจได อดีตอาจารย์เจไดที่มาอาศัยอยู่บนดาว ดาโธเมียร์ อันเป็นที่อยู่ของเหล่า ไนท์ซิสเตอร์ และ ไนท์บราเธอร์ มาลิคอสมีจุดประสงค์ต้องการศึกษาเวทมนตร์ของเหล่าไนท์ซิสเตอร์ เพื่อให้ตนแข็งแกร่งและมีอำนาจมากขึ้น โดยตกลงกับพวกเขาว่าจะคุ้มครองให้พ้นจากจักรวรรดิ หลังจากที่จักรวรรดิมารุกรานดาโธเมียร์ และแล้วไนท์ซิสเตอร์ เมอร์รินก็หลงเชื่อ กระทั่งคาล เคสติส เดินทางมาค้นหา แอสเทรียม ที่ดาโธเมียร์ ความจริงจึงเปิดเผยว่า มาลิคอส คือเจไดที่ตกสู่ด้านมืด และพยายามชักชวนคาลให้มาเป็นพวก แต่คาลปฏิเสธ มาลิคอสจึงโกรธมาก ชักกระบี่แสงคู่ออกมา หมายเอาชีวิตคาล 2 เจไดเข้าปะทะกัน คาลตกเป็นฝ่ายเสียเปรียบในด้านพลัง แต่ด้วยความช่วยเหลือของเมอร์ริน คาลจึงสามารถเอาชนะได้ สุดท้ายมาลิคอสก็ถูกเมอร์รินร่ายเวทมนตร์ให้ธรณีสูบลงไปจนถึงแก่ความตาย

### ทริลลา ซูดูริ
ทริลลา (Trilla Suduri) เป็นตัวละครมนุษย์เพศหญิงใน สตาร์ วอร์ส ปรากฏตัวครั้งแรกในเกมสตาร์ วอร์ส: การล่มสลายของภาคีเจได อดีตเจไดพาดาวันหญิง ลูกศิษย์ของ เซียร์ จันดา ที่รอดชีวิตจากหลบหนีทหารโคลนในเหตุการณ์ คำสั่งที่ 66 เหล่าเจไดถูกกวาดล้าง ทำให้พวกเธอต้องหนีไปซ่อนตัว แต่เซียร์ถูกจับไปและถูกทรมานจนหลุดปากคายความลับที่ซ่อนของพวกลูกศิษย์ ทริลลาจึงถูกจับตัวมาเข้ากระบวนการทรมานเพื่อกระตุ้นด้านมืดในจิตใจ จนกลายเป็น เซคคันด์ซิสเตอร์ อินควิซิเตอร์ ผู้ติดตามรับใช้ซิธลอร์ด ดาร์ธ เวเดอร์ เธอได้รับกระบี่แสงเล่มใหม่ ที่มีปลาย 2 ด้านและสามารถหมุนใบมีดโจมตีได้ ทริลลาได้รับคำสั่งให้ตามหาเจไดที่หลบหนีอยู่บนดาวบรักกา ซึ่งก็คือ คาล เคสทิส แต่คาลหลบหนีไปได้พร้อมกับลูกเรือยานแมนทิสที่มีอดีตอาจารย์ของเธอในนั้นด้วย ต่อมาเธอสืบพบว่า พวกคาลกำลังตามหาเจไดโฮโลครอนซึ่งมีรายชื่อเด็กผู้มีสัมผัสในพลังบรรจุอยู่ เธอจึงพยายามชิงมันมา แต่คาล เคสทิส เข้ามาขัดขวางเสียก่อน จึงเกิดการต่อสู้กัน
หลังจากที่คาลสามารถไขปริศนาของ อีโน คอร์โดวา ได้สำเร็จและได้โฮโลครอนมาไว้ในมือ ทริลลาที่รอโอกาสอยู่ก็มาชิงมันไป พวกคาลจึงตามเธอไปจนถึงฐานใต้ทะเลสาบของจักรวรรดิ กระทั่งพบทริลลาและประดาบกัน ระหว่างนั้นคาลก็พยายามโน้มน้าวทริลลาให้กลับมาสู่ด้านสว่าง จึงเกิดความขัดแย้งขึ้นในใจเธอ จนในที่สุดคาลก็เอาชนะเธอได้ เซียร์ที่ตามมาก็เข้าไปเจรจาและสำนึกผิดที่ทอดทิ้งศิษย์อย่างเธอไป ทริลลาได้ฟังดังนั้นจึงลดโทสะลงและกำลังจะกลับสู่ด้านสว่าง ขณะที่ทุกอย่างกำลังจะจบลงด้วยดี ดาร์ธ เวเดอร์ ก็ปรากฏตัวขึ้นและลงดาบสังหารทริลลาโทษฐานที่เธอทำงานล้มเหลว

## บ
### เบรู ลาร์ส
เบรู ลาร์ส (Beru Lars)หรือ เบรู ไวท์ซัน (Beru Whitesun) เป็นตัวละครรองปรากฏตัวครั้งแรกในสตาร์ วอร์ส เอพพิโซด 4: ความหวังใหม่ เป็นภรรยาของโอเวน ลาร์สและเป็นป้าของลุค สกายวอล์คเกอร์ เขาถูกพวกสตอร์มทรูปเปอร์ฆ่าตายที่บ้านขณะที่ลุคอยู่กับเบน เคโนบี

### เบน สกายวอล์คเกอร์

### เบล ออร์กานา
เบล เพรสเตอร์ ออร์กานา (Bail Prestor Organa) :  เป็นตัวละครในเรื่องแต่งชุด*[[สตาร์ วอร์ส]]* ปรากฏตัวในภาพยนตร์*[[สตาร์ วอร์ส เอพพิโซด 2: กองทัพโคลนส์จู่โจม]]* และ*[[สตาร์ วอร์ส เอพพิโซด 3: ซิธชำระแค้น]]* มีชีวิตตามเวลาในท้องเรื่องระหว่างปีที่ 69 ก่อนยุทธการยาวิน ถึงปีที่ 0 ก่อนยุทธการยาวิน

เบลเป็นบิดาบุญธรรมของเจ้าหญิงเลอา ออร์กานา และมิตรของอาจารย์เจได โอบีวัน เคโนบี สมรสกับเจ้าหญิงเบรฮา ออร์กานา แห่งอัลเดอราน และดำรงตำแหน่งเจ้าแห่งราชวงศ์ออร์กานาในฐานะพระสวามีของสมเด็จพระราชินีนาถ มีนามอย่างเป็นทางการคือ **เบล ออร์กานา อุปราชและเจ้าชายแห่งอัลเดอราน** เขาได้รับการเคารพนับถือในฐานะผู้สละชีพในหน้าที่ในพันธมิตรกบฏ(เบล ออร์กาน่าเสียชีวิตจากการถูกทำลายของดาวอัลเดอรานโดยลำแสงจากสถานีอวกาศดาวมรณะโดยคำสั่งของทาร์คิน)และรัฐสืบเนื่องอันได้แก่สาธารณรัฐใหม่และสหพันธรัฐพันธมิตรอิสระ

### บีบีเอท
**[[บีบีเอท]]** () เป็นตัวละครหุ่นยนต์ประเภทดรอยด์ในสตาร์ วอร์ส ปรากฏตัวครั้งแรกในภาพยนตร์สตาร์ วอร์ส: อุบัติการณ์แห่งพลัง โดยเป็นหุ่นยนต์ที่ใช้รีโมตคอนโทรลในการบังคับ ซึ่งต่างจากตัวละครที่ใช้นักแสดงเชิดหรือสวมชุดในภาพยนตร์ก่อนหน้านี้ มีลักษณะลำตัวท่อนล่างเป็นทรงกลม และเคลื่อนไหวโดยการกลิ้ง มีอุปกรณ์สารพัดประโยชน์เก็บไว้ในตัว
เดิมที บีบีเอท เป็นหุ่นดรอยด์คู่หูของ โพ ดาเมรอน แต่พลัดหลงกันขณะที่ปฐมภาคีบุกโจมตีดาวเคราะห์ดวงหนึ่ง บีบีเอทได้ไปพบกับ ฟิน และ เรย์ เข้า จึงได้ติดตามทั้ง 2 มาจนสามารถกลับมาที่ฐานทัพกลุ่มต่อต้านได้สำเร็จ ฝ่ายปฐมภาคีต้องการตัว บีบีเอท เนื่องจาก โพได้ซ่อนแผนที่ระบุตำแหน่งของปรมาจารย์เจได ลุค สกายวอล์คเกอร์ เอาไว้ ไคโลเร็น จึงต้องการหาตัวเขาเพื่อกำจัดเสีย

### บีดีวัน
**[[บีดีวัน]]** () เป็นตัวละครหุ่นยนต์ประเภทดรอยด์ในสตาร์ วอร์ส ปรากฏตัวครั้งแรกในเกมสตาร์ วอร์ส: การล่มสลายของภาคีเจได ในอดีตเป็นหุ่นยนต์ของปรมาจารย์ อีโน คอร์โดวา โดยก่อนที่จะหายตัวไป อาจารย์เจไดผู้นี้ได้ฝังข้อความลับไว้ในบีดีวัน ซึ่งจะนำทางไปสู่คลังข้อมูลใน เจได-โฮโลครอน มีเพียงเจไดที่หุ่นตัวนี้เห็นว่าคู่ควรเท่านั้น ที่จะเข้าถึงข้อมูลได้ จากนั้นคอร์โดวาก็ทำการลบความจำ บีดีวันถูกนำมาปล่อยไว้ที่ดาวโบกาโน่หลังจากนั้น ก่อนที่คาล เคสติส จะเดินทางมาพบเข้า 
:ระหว่างการเดินทางและไขปริศนา บีดีวันก็ได้ประเมินว่าคาลมีความน่าเชื่อถือ และสามารถฝากชะตากรรมของนิกายเจไดเอาไว้ได้ บีดีวันจึงค่อย ๆ ฟื้นความจำกลับมา และเปิดข้อความลับที่ว่านั้นให้คาลได้ทราบ

:บีดีวัน มีความสามารถในการแฮ็คระบบคอมพิวเตอร์ สะเดาะกล่องนิรภัยที่ล็อคด้วยรหัส เก็บสำรองแคปซูลยา สติม สำหรับรักษาคาล เมื่อเขาได้รับบาดเจ็บ และยังสามารถช่วยคาลในการโหนสลิงได้ นอกจากนี้คาลยังได้ทำการดัดแปลงอัพเกรดให้บีดีวัน จนสามารถปล่อยกระแสไฟฟ้าออกมาได้ด้วย

## ป
### ปาปานอยดา
บารอน**ปาปานอยดา** () เป็นชายชาวแพนทอราน ประธานแห่งดาวเคราะห์แพนทอราในช่วงปลายยุคสาธารณรัฐ วุฒิสมาชิกชี อีคเวย์ผู้เป็นบุตรสาว เคยกล่าวว่าเขาเป็นคนที่มีอำนาจมาก

ตัวละครนี้แสดงโดยจอร์จ ลูคัส ผู้สร้าง*สตาร์ วอร์ส* ปรากฏตัวในภาพยนตร์*[[ซิธชำระแค้น]]* ต่อมาจึงมีบทบาทเพิ่มเติมในซีรีส์ *Star Wars: The Clone Wars* ตอน "Sphere of Influence* ให้เสียงโดย Corey Burton

== พ ==
=== โพล คูน ===
โพล คูนเป็นชาว[[เคล ดอร์]]เพศชายจาก[[ดอริน]]ซึ่งต่อมาได้เป็น[[อาจารย์เจได]]และสมาชิกถาวรของ[[สภาสูงเจได]] โพล คูนเข้ารับตำแหน่งนี้ตั้งแต่ก่อนเหตุการณ์[[การรุกรานนาบู]]จนถึงการล่มสลายของ[[สาธารณรัฐกาแลกติก|สาธารณรัฐ]]ในปีที่ 19 [[ก่อนยุทธการยาวิน]] ในช่วง[[สงครามโคลน]] คูนได้ปฏิบัติหน้าที่เป็นนายพลใหญ่ของ[[กองทัพใหญ่สาธารณรัฐ]] นอกจากนั้นแล้วโพล คูนยังเป็นนักบินยานรบที่มีฝีมือคนหนึ่ง

โพลมีหลานสาวคนหนึ่งคือ[[ชา คูน]] ซึ่งเป็นสมาชิก[[นิกายเจได]]เช่นกัน และยังปฏิบัติหน้าที่เป็นผู้สื่อสารส่วนตัวระหว่างกองกำลังเจไดจู่โจมกับสาธารณรัฐในช่วง[[สงครามสตาร์กไฮเปอร์สเปซ]] โพล คูนเป็นเพื่อนสนิทของอาจารย์เจได[[ไควกอน จินน์]] (ซึ่งทั้งสองได้ร่วมรบกันในสงครามสตาร์กไฮเปอร์สเปซ) [[มิคาห์ กิเอตต์]] และนักบินที่เก่งกาจอีกคนหนึ่งคือ[[แซสซี ทีน]]
เขาถูกสังหารขณะบังคับยานรบบนดาว[[คาโต้ เนโมเดีย]]โดยทหาร[[โคลนทรูปเปอร์]]ในสังกัดในช่วงที่มีการประกาศใช้[[คำสั่งที่ 66]]
=== [[พัลพาทีน]] ===
ชื่อจริงคือ ชีฟว์ พัลพาทีน หรือ ดาร์ธ ซิเดียส (Darth Sidious)เป็นบุตรชายคนโตของตระกูลพัลพาทีน จากดาว[[นาบู]] เป็นสมุหนายกคนสุดท้ายของสาธารณรัฐกาแลกติก(ปีที่ 32 ก่อนยุทธการยาวินถึงปีที่ 19 ก่อนยุทธการยาวิน)และผู้ตั้งตนเองเป็นจักรพรรดิแห่งจักรวรรดิกาแลกติก (ปีที่ 19 ก่อนยุทธการยาวินถึงปีที่ 4 หลังยุทธการยาวิน และปีที่ 10 หลังยุทธการยาวินถึงปีที่ 11 หลังยุทธการยาวิน) เขาเป็นผู้ที่ทำให้เกิดความขัดแย้งระดับกาแลกซีอย่างสงครามโคลนเพื่อที่จะกุมอำนาจโดยใช้กฎอัยการศึกที่ประกาศโดยสภากาแลกติกในระหว่างสงครามโคลน พัลพาทีนเป็นผู้นำที่แท้จริงของกลุ่มแบ่งแยกดินแดนในฐานะของซิธลอร์ด ดาร์ธ ซิเดียส ทั้งยังเป็นผู้นำตามกฎหมายของฝ่ายสาธารณรัฐอีกด้วย ทำให้เขาสามารถวางแผนความเป็นไปของสงครามทั้งหมดได้ ยังผลให้พัลพาทีนได้รับชัยชนะอย่างยิ่งใหญ่คือการถือกำเนิดของจักรวรรดิกาแลกติก
== ม ==
=== เมอร์ริน ===
เมอร์ริน (Merrin) เป็นตัวละครหญิงชาวซาบรัค ผิวกายสีเทา และผมสีเงิน อาศัยอยู่บนดาว ดาโทเมียร์ หรือที่รู้จักกันในนาม ไนท์ซิสเตอร์ ปรากฏตัวครั้งแรกในเกม [[สตาร์ วอร์ส: การล่มสลายของภาคีเจได]] เธอคือไนท์ซิสเตอร์คนสุดท้ายของเผ่า หลังจากเหตุการณ์กวาดล้างของจักรวรรดิได้ผ่านไป พี่น้องและครอบครัวของเธอถูกสังหารจนสิ้น เธอจึงอาศัยอย่างเดียวดายอยู่บนดาวบ้านเกิด แต่แล้ววันหนึ่ง กลุ่มลูกเรือยานแมนทิส ก็เดินทางมาที่ดาโทเมียร์ เมอร์รินคิดว่าพวกเขาเป็นผู้บุกรุก จึงแอบซุ่มโจมตี และปะทะเข้ากับเจไดหนุ่ม คาล เคสติส แต่คาลก็ไม่ได้ตอบโต้ และพยายามพูดคุยเจรจากับเธอ ทีแรกเมอร์รินไม่คิดเจรจาด้วย แต่เมื่อคาลได้พบกับเจไดมืด มาลิคอส และพยายามพูดคุยกับเมอร์ริน เธอจึงเริ่มยอมปรับความเข้าใจทีละน้อย และเล่าถึงความจริงที่เกิดขึ้นกับเผ่าของเธอ จนในที่สุด คาลก็ได้ประดาบกับมาลิคอส และได้เมอร์รินคอยสนับสนุน จนสามารถปราบมาลิคอสลงได้ เมื่อได้ทราบจุดประสงค์ของคาล เมอร์รินก็ตัดสินใจร่วมเดินทางไปกับคาลด้วย หลังจากนั้นความสัมพันธ์ของเธอกับคาลก็เริ่มสนิทสนมขึ้นตามลำดับ จนกระทั่งในเกม [[สตาร์ วอร์ส: เจไดเซอร์ไวเวอร์]] ช่วง 9 ปีก่อนยุทธการยาวิน ก็ได้เผยว่า เธอกับคาล ได้สานสัมพันธ์กันจนถึงขั้นโรแมนติก และกลายเป็นคู่รักในที่สุด โดยมีจุมพิตแรกของทั้งคู่เป็นสิ่งยืนยัน
:เมอร์รินเป็นผู้มีความสามารถด้านการใช้พลัง เช่นเดียวกับเจไดและซิธ แต่เป็นพลังในแบบของเผ่าไนท์ซิสเตอร์ ซึ่งจะมีลักษณะไปในทางเวทมนตร์คาถา

== ร ==
=== เรวา เซแวนเดอร์ ===
เรวา เซแวนเดอร์ (Reva Sevander) หรือ ภคนีที่ 3 แห่งกลุ่มนักสอบสวนจักรวรรดิ (Third Sister Inquisitor) เป็นตัวละครหญิงผู้มีสัมผัสแห่งพลัง ในอดีตเธอคือหนึ่งในยังลิ่งที่อยู่ในเหตุการณ์ [[การกวาดล้างเจไดครั้งใหญ่|เหตุการณ์คำสั่งที่ 66]] ซึ่งขณะนั้นเธออยู่ในวิหารเจไดในขณะที่ อนาคินหรือ เวเดอร์ พร้อมด้วยกองพัน 501 กำลังทำการกวาดล้างเจไดอยู่ และเวเดอร์ก็มาพบเธอและเพื่อน ๆ เข้า และสังหารยังลิ่งทุกคนยกเว้นเรวา  ต่อมาเวเดอร์ก็นำตัวเธอไปทรมาน และเปลี่ยนให้กลายเป็น อินควิซิเตอร์ ลำดับที่ 3 เธอใช้กระบี่แสง 2 ปลายแบบหมุนใบมีดได้ (Double Bladed Spinning Lightsaber) เช่นเดียวกับอินควิซิเตอร์คนอื่น ๆ แต่กระบี่แสงของเธอจะมีเอกลักษณ์เฉพาะคือ ด้ามสามารถถอดแยกออกเป็น 2 เล่มได้ 
:เรวาหมกมุ่นกับการตามหาโอบีวัน เพื่อให้ได้รับความเชื่อใจจากเวเดอร์มากขึ้น โดยที่หวังตำแหน่งแกรนด์อินควิซิเตอร์ ทำให้เธอมักขัดแย้งกับ อินควิซิเตอร์คนอื่น ๆ อยู่เสมอ แต่เหตุผลที่แท้จริงคือ เธอต้องการจะลอบสังหารเวเดอร์เพื่อล้างแค้น โดยโอบีวันรู้ถึงจุดนี้ด้วยเช่นกัน เรวาดำเนินการตามแผนจับตัวโอบีวัน และ เลอา ไปตามที่เวเดอร์สั่ง ซึ่งในที่สุดเธอก็สบโอกาส แต่ก็ฝีมือของเธอไม่อาจเทียบชั้นกับเวเดอร์ได้ และถูกกระบี่แสงแทงเข้าที่ท้อง อย่างไรก็ตาม เรวายังรอดชีวิต และเดินทางไปยังทาทูอีนหลังจากทราบข่าวเรื่องที่โอบีวันปกป้อง ลุค และ เลอา อยู่ เธอหมายจะสังหาร โอเว่น และ เบรู ซึ่งก็คือลุงและป้าของลุค แต่เธอก็ทำไม่ลง โอบีวันที่ตามมาพบก็ช่วยเกลี้ยกล่อมให้เธอได้สติ พร้อมปล่อยเธอให้เป็นอิสระ และสามารถใช้ชีวิตตามที่ตนต้องการ เรวาจึงละทิ้งฐานะอินควิซิเตอร์ และเดินไปตามเส้นทางของตนเอง

== ล ==
=== ลัชนอส ดอไฟน์ ===
ลัชนอส ดอไฟน์ (Lushros Dofine) เป็นกัปตันของ[[ยานพิฆาต/บรรทุกเครื่องบิน โพรวิเดนซ์-คลาส]]*อินวิซิเบิลแฮนด์*ในช่วง[[สงครามโคลน]] เขาเกิดในครอบครัวดอไฟน์แห่ง[[เนโมอีเดีย]] เขาแสดงให้เห็นพฤติกรรมอันสงบเยือกเย็นต่างจากชาวเนโมอีเดียนคนอื่นๆ และดังนั้นเขาจึงได้ตำแหน่งทางสังคมมาอย่างง่ายดาย เขาถูกฝึกให้เป็นกัปตันยานโดย[[สมาพันธ์การค้า]] และในเวลานั้นเอง เขาได้บัญชาการ[[ยานประจัญบาน ลูเคอร์ฮัล์ค-คลาส]] ในปีที่ 22 ก่อนยุทธการยาวิน เขาได้ปรากฏตัวใน[[ยุทธการจีโอโนซิส]] และเขาได้ช่วย[[นายพลกรีวัส]]ในการล่าถอยจากการโจมตีของ[[สาธารณรัฐกาแลกติก]]

การกระทำของดอไฟน์ที่[[จีโอโนซิส]]ได้สร้างความเคารพจากกรีวัส ผู้ซึ่งให้เขาเป็นผู้บัญชาการ*อินวิซิเบิลแฮนด์* ดอไฟน์ได้เข้าร่วมการรบมากมายในสงครามโคลน และความใจเย็นของเขาที่เขาสร้างมาตลอดทั้งชีวิตก็ช่วยเขาได้มาก เนโมเดียนได้ทำการ[[ยุทธการคอรัสซัง (สงครามโคลน)|ต่อสู้]]ครั้งสุดท้ายที่ดาวหลักของสาธารณรัฐ [[คอรัสซัง]] หลังจากที่กรีวัสได้ลักพาตัวสมุหนายก[[พัลพาทีน]] ดอไฟน์เริ่มทำการล่าถอย แต่ก็ถูกก่อกวนโดย[[อัศวินเจได]]ทั้งสองซึ่งขึ้นมาบนยาน และ[[ยานพิฆาตดารา]]ลัชรอส ดอไฟน์ ได้หลบหนีกลับเข้าไปใน[[สภาแบ่งแยกดินแดน]]และวางแผนในที่ปลอดภัย

=== ลูมิยา (Legends)===
ลูมิยาหรือชื่อเดิมคือ*'ชิรา เอลาน คอลลา บริเอ (Shira Elan Colla Brie)** : เป็น[[มนุษย์ (สตาร์ วอร์ส)|มนุษย์]][[ผู้เชี่ยวชาญแห่งด้านมืด]] (Dark Side adept) ที่ได้รับการฝึกโดย[[อนาคิน สกายวอล์คเกอร์|ดาร์ธ เวเดอร์]] (Darth Vader) และต่อมาได้เป็น[[เลดี้มืดแห่งซิธ]] (Dark Lady of the Sith) มีชื่อเสียงในด้านการใช้[[แส้แสง]] (lightwhip) เป็นอาวุธ

บริเอเป็นสมาชิกของ[[หน่วยสืบราชการลับแห่งจักรวรรดิ]] (Imperial Intelligence) ได้รับคำสั่งจากเวเดอร์ให้แทรกซึมเข้าไปใน[[พันธมิตรฟื้นฟูสาธารณรัฐ|พันธมิตรกบฏ]]และคอยเป็นบ่อนทำลายความน่าเชื่อถือของ[[ลุค สกายวอล์คเกอร์]] (Luke Skywalker) ผู้เป็นบุตรของเวเดอร์ แต่อย่างไรก็ตามเธอและลุคมีความสัมพันธ์แบบคนรักแต่ก็ต้องจบลงเมื่อลุครู้ว่า เธอคือสายลับแห่งจักรวรรดิ หลังจากบริเอได้รับบาดเจ็บสาหัสจากการยิงของสกายวอล์คเกอร์ เวเดอร์ได้ช่วยชีวิตเธอไว้ และต่อเติมร่างกายด้วยอวัยวะเทียมหลายส่วน

บัดนี้บริเอเรียกตนเองว่าลูมิยา เธอได้รับการฝึกสอนในความรู้บางส่วนของ[[ซิธ]] (Sith) โดยเวเดอร์ และได้รับการเสนอต่อ[[พัลพาทีน]] (Palpatine) ให้ขึ้นเป็น[[หัตถ์จักรพรรดิ]] (Emperor's Hand) หลังจากการเสียชีวิตของพัลพาทีนและเวเดอร์ใน[[ยุทธการเอนดอร์]] (Battle of Endor) ลูมิยาได้ถือตนเองขึ้นเป็นเลดี้มืดแห่งซิธ หลังจากนั้นได้ฝึก[[จาเซน โซโล]] (Jacen Solo) ให้เป็นซิธ และจุดชนวน[[สงครามสหพันธ์-พันธมิตรกาแลกติก]] (Confederation-Galactic Alliance War) ก่อนที่จะพ่ายแพ้ให้แก่[[กระบี่แสง]] (Lightsaber) ของลุค สกายวอล์คเกอร์ อดีตคนรักในปีที่ 40 [[หลังยุทธการยาวิน]] เป็นการเปิดโอกาสให้จาเซนถือตนเองขึ้นเป็นลอร์ดมืดแห่งซิธและใช้ชื่อใหม่ว่าดาร์ธ เคดัส

==ส==
===สโนค===

ผู้นำสูงสุด**สโนค** () เป็นตัวละครในเรื่องแต่งชุด''[[สตาร์ วอร์ส]]'' ปรากฏตัวครั้งแรกในภาพยนตร์''[[อุบัติการณ์แห่งพลัง]]'' **สโนค**เป็นชายผู้มี[[สัมผัสแห่งพลัง]] ดำรงตำแหน่งผู้นำสูงสุดของ[[ปฐมภาคี]]ในช่วงเวลาประมาณ 30 ปี หลัง[[ยุทธการเอนดอร์]] เขาเป็นผู้มีอำนาจ เก่งกาจใน[[ด้านมืดของพลัง]] เคยได้ฝึก[[ไคโล เร็น]] และศิษย์อีกอย่างน้อยหนึ่งคน ต่อมาสโนคก็ได้ถูกไคโล เร็นสังหารโดยใช้พลังเปิดกระบี่แสงที่อยู่ข้างตัวตัดลำตัวจนขาดในภาคปัจฉิมบทเจได

ในภาพยนตร์''อุบัติการณ์แห่งพลัง'' สโนคเป็นตัวละครที่ถูกสร้างจากคอมพิวเตอร์กราฟิกด้วยเทคนิกการจับการเคลื่อนไหว (โมชั่นแคปเจอร์) จากการแสดงของ[[แอนดี้ เซอร์กิส]]

ลักษณะของตัวละครสโนคถูกเปลี่ยนแปลงมาหลายต่อหลายครั้งระหว่างการพัฒนาภาพยนตร์ จนได้รูปลักษณ์สุดท้ายเมื่อตุลาคม พ.ศ. 2558 หรือเพียง 2 เดือน ก่อนภาพยนตร์จะออกฉาย เจเจ อับรามส์และนีล สแกนแลนไม่อยากให้ตัวละครนี้ดูชราและเสื่อมสังขารเหมือน[[ดาร์ธ ซิเดียส]] นอกจากนี้ยังเคยพิจารณาให้ตัวละครนี้เป็นผู้หญิงด้วย

ในภาพยนตร์ กำเนิดใหม่สกายวอลเกอร์ ต้นกำเนิดของสโนคได้รับการเปิดเผยว่า สโนคคือร่างโคลนของดาร์ธ ซีเดียส ซึ่งผู้ที่สร้างขึ้นมาคือดาร์ธ ซีเดียสที่ฟื้นคืนชีพโดยการใช้ร่างโคลนจากความช่วยเหลือของเหล่าบรรดาผู้ภัดดีต่อซีเดียส ซิธอันเป็นนิรันดร์(Sith Eternal) ด้วยการตัดต่อพันธุกรรมที่ผิดพลาดทำให้เขามีรูปร่างที่อัปลักษณ์ แต่กลับมีพลังที่เทียบเท่ากับดาร์ธ ซีเดียส หลังจากนั้นดาร์ธ ซีเดียสได้ใช้สโนคเข้าหาเบนโซโลและชักชวนเข้าสู่ด้านมืด จากนั้นก็ก่อตั้งกลุ่มปฐมภาคีเพื่อที่ได้ควบคุมกาแลคซี่อีกครั้งหนึ่ง

== อ ==
=== เอกซาร์ คุน (Legends)===
เอกซาร์ คุนเป็นผู้ฝึก[[เจได]]ที่มีพรสวรรค์มากคนหนึ่งของ[[อาจารย์เจได]][[โวโดซิออสก์ บาส]] หลังจากพลัดเข้าสู่[[ด้านมืดของพลัง]]ก็กลายเป็น[[ซิธลอร์ด]]ที่ทรงพลังและเป็นอันตรายที่สุดคนหนึ่งของกาแลกซี ได้ชักนำเอา[[อูลิก เคลโดรมา]]มาเป็นศิษย์ของตน หลังจากนั้นได้เริ่ม[[สงครามซิธครั้งใหญ่]]ขึ้นจนทำให้[[สาธารณรัฐกาแลกติก]]แตกเป็นเสี่ยงๆ ด้วยสงครามย่อยหลายต่อหลายครั้ง จนสุดท้ายเขาได้ปิดผนึกวิญญาณของตัวเองไว้ใน[[วิหารมาสซาสซี]]บนดวงจันทร์[[ยาวิน 4]]

หลายพันปีต่อมา วิญญาณของคุนได้ย้อนกลับไปยัง wreak havoc ใน[[เจไดพราเซียม]]ของ[[ลุค สกายวอล์คเกอร์]] และได้ยึดร่างของนักเรียนสองคนคือ[[แกนโทริส]]และ[[คิป ดูร์รอน]] นำทั้งสองเข้าสู่ด้านมืดของพลังและสังหารแกนโทริสลงในที่สุด นอกจากนั้นยังประสบความสำเร็จในการดึงเอาวิญญาณของลุคออกจากร่าง แต่สุดท้ายก็ถูกปราบลงด้วยการร่วมมือกันของเหล่านักเรียนของลุค

=== โอเวน ลาร์ส ===
โอเวน ลาร์สเป็นบุตรชายของ[[ชาวไร่ความชื้น]][[คลี้ก ลาร์ส]] และน้องชายต่างบิดาของ[[อนาคิน สกายวอล์คเกอร์]] สมรสกับ[[เบรู ลาร์ส|เบรู ไวท์ซัน]] หลังจากที่บิดาเสียชีวิต โอเวนได้สืบทอดงานชาวไร่ความชื้นต่อมา ในปีที่ 19 [[ก่อนยุทธการยาวิน]] เบรูโน้มน้าวให้โอเวนรับบุตรชายของอนาคิน [[ลุค สกายวอล์คเกอร์]]มารับเลี้ยงในฐานะหลานลุง หลังจากที่อนาคินหันเข้าสู่ด้านมืด กลายเป็นดาร์ธ เวเดอร์

สองสามีภรรยา โอเวนและเบรู เลี้ยงหลานชายคนเดียวอย่างดีที่สุดเท่าที่จะทำได้ แต่เนื่องจากโอเวนหวาดกลัวในศักยภาพของลุค และระแวงภัยจาก[[กาแลกซี (สตาร์ วอร์ส)|กาแลกซี]]ภายนอกเขาจึงพยายามที่จะกีดกันไม่ให้ลุคได้เปิดหูเปิดตา และปิดเรื่องครอบครัวของเขาไว้เป็นความลับจากเจ้าตัว โอเวนยังกลัวอีกว่า[[เบน เคโนบี]]จะดึงลุคเข้าสู่วิถีแห่งเจไดเหมือนกับผู้เป็นพ่อ เขาจึงไม่ค่อยอยากให้เบนมายุ่งย่ามกับลุคเท่าไรนัก แต่เมื่อมีภัย พวกเขาก็ได้รับการช่วยเหลือเบนจากอยู่บ่อยครั้ง 


ในช่วงสงครามกลางเมืองกาแลกติค โอเวนได้ซื้อหุ่นยนต์ อาร์ทูดีทู และซีทรีพีโอ จากกลุ่มพวก[[จาว่า (สตาร์ วอร์ส)|จาว่า]]และมอบให้ลุค ต่อมา
ลุคก็ได้รับข้อความจากโฮโลแกรม และออกตามหา เบน พร้อมกับหุ่นยนต์ 2 ตัว ในขณะนั้นพวก[[สตอร์มทรูปเปอร์]]ได้ตามรอยอาร์ทูดีทู และซีทรีพีโอมาถึงบ้านของโอเวน  โอเวนถูกกองทหารสตอร์มทรูปเปอร์ฆ่าตายพร้อมภรรยาของเขาในช่วงปีที่ 0 แห่งยุทธการยาวิน เป็นเหตุทำให้ลุคตัดสินใจออกเดินทางไปช่วยเจ้าหญิงเลอาพร้อมกับเบน

== ฮ ==
===นายพลฮักซ์===
นายพลอาร์มิทาจ ฮักซ์ (อังกฤษ: Armitage Hux) รับบทโดย โดนัลล์ กลีสัน (อุบัติการณ์แห่งพลัง) เป็นมนุษย์เพศชาย ดำรงตำแหน่งนายพลแห่งปฐมภาคีในช่วงเวลาประมาณ 30 ปีหลังยุทธการเอนดอร์ เขาเป็นเจ้าหน้าที่หนุ่มผู้โหดเหี้ยม เชื่อมั่นในแสนยานุภาพของกองทัพ กระบวนการฝึกสอน และอาวุธยุทโธปกรณ์ เขาเป็นสมาชิกลำดับสูงสุดคนหนึ่งของปฐมภาคี ภายใต้การนำของผู้นำสูงสุดสโน้ก นอกจากนี้ยังเป็นผู้บังคับบัญชาของอาวุธมหาประลัยฐานทัพสตาร์คิลเลอร์อีกด้วย

===โฮลโด===
รองผู้การยาน **เอมิลิน โฮลโด*' () รับบทโดย [[Laura Dern]] (*ปัจฉิมบทแห่งเจได*) เป็น[[มนุษย์ (สตาร์ วอร์ส)|มนุษย์]]เพศหญิง ผู้เคยร่วมปฏิบัติหน้าที่กับเลอา ออร์กานา มานาน และเป็นรองผู้การยานของกองยานฝ่ายต่อต้านปฐมภาคี เธอได้ขึ้นบังคับบัญชากองยานฝ่ายต่อต้านเมื่อครั้งเลอาบาดเจ็บหนัก และได้ออกคำสั่งให้ทุกคนอพยพไปยังดาวเคราะห์เครต หลังจากนั้นจึงได้เสียสละตัวเอง บังคับยานรบ *Raddus* แห่งฝ่ายต่อต้าน โจนเข้าไฮเปอร์สเปซเพื่อทำลายยานเมกาสตาร์เดรดนอท *Supremacy'' ของปฐมภาคี ทำให้ยานดังกล่าวเสียหายหนัก และฝ่ายต่อต้านจำนวนมากสามารถหลบหนีไปได้สำเร็จ
หมวดหมู่:ตัวละครในสตาร์ วอร์ส